Viața românilor care au plecat la cules de sparanghel în Germania. Stau singuri și trebuie să rămână izolați în primele 14 zile.
Rareş are 23 de ani şi e din Braşov, iar sâmbăta trecută a plecat la muncă
în Germania. Românii care muncesc în
agricultură în Germania locuiesc în containere special amenajate. Muncitorii români din Germania trebuie să stea 14 zile în carantină, nu au
voie la cumpărături.
Rareş Bacrău are 23 de ani, e din Braşov şi predă lecţii
de chitară. Acum însă e în Germania, unde culege sparanghel. Angajatorii nemţi
l-au aşteptat la aeroport şi de acolo l-au dus direct la cazare. De obicei,
avea un coleg de cameră. Acum, din cauza măsurilor impuse de epidemia de
coronavirus, stă singur."Stăm singuri, pentru că suntem în
carantină. Nu avem voie să ieşim la cumpărături, la muncă mergem cu măşti şi cu
mănuşi şi se păstreză distanţa", povestește tânărul.Camera în care locuieşte e, de fapt, un
container special amenajat pentru muncitori. Locul este curat, comod şi dotat
cu tot ce are nevoie: "Nişte dulăpioare, o masă, avem mâncarea asigurată, ne
cumpără şeful tot ce trebuie. Calorifer, frigider, fierbător de cafea, produse
de curăţat".Ca Rareş mai trăiesc alţi 22 de muncitori
români. După cele două săptămâni, cât durează perioada de carantină, Rareş şi
ceilalţi români vor începe munca pe câmp, la cules de sparanghel.